Урок матэматыкi 4 клас

Настаўнік пачатковых класаў

Случыч Галіна Уладзіміраўна

Тэма: Рашэнне задач.

Мэта: замацоўваць веды па рашэнню задач вывучаных відаў, вылічальныя навыкі;

садзейнічаць развіццю лагічнага мыслення, пазнаваўчай актыўнасці, пашырэнню слоўнікавага запасу;

ствараць умовы для выхавання камунікатыўнай культуры пры рабоце ў групах, пачуцця калектывізму.

Тып урока: урок – дзелавая гульня [1].

Абсталяванне: мультымедыйная ўстаноўка,

карткі з заданнямі,

таблічкі.

Ход урока

І. Арганізацыйны момант

ІІ. Тэма і мэты ўрока

* Сення мы гуляем у дзелавую гульню. У нашым сучасным жыцці кожны з вас чуе такія словы як банк, крэдыт. Што абазначаюць гэтыя словы? Калі банк выдае крэдыт? Калі банк адмаўляе ў выдачы крэдыту? Што такое выгада і прыбытак?
* На папярэднім уроку мы змагаліся за права атрымаць у банку крэдыт, даказвалі, што менавіта наша фірма будзе даваць вялікі прыбытак. Якая фірма атрымала крэдыт? Чаму? Хто вырашаў, каму даць крэдыт?
* Сёння я прапаную вам выступіць у ролі экспертаў. Што павінен умець эксперт? Можаце вы быць экспертамі?

ІІІ. Вуснае лічэнне

* Эксперт павінен умець добра лічыць. Я як дырэктар банка зараз праверу, як добра вы гэта робіце. Запісваем толькі адказы.
* Прэзідэнту фірмы 35 гадоў. Ён старэйшы за свайго сакратара на 6 гадоў. Колькі гадоў сакратару?
* У годзе 52 тыдні. Колькі за год выхадных дзён пры 5-днеўным рабочым тыдні?
* 1ц паменшыць на 70 кг.
* Даўжыня садовага ўчастка 200 м, а шырыня 20м. Знайдзі плошчу.
* Пасля таго як турысты праехалі 60 км шляху, ім засталося праехаць яшчэ 210 км. Якая працягласць усяго маршрута?
* За які час самалёт праляціць 900км, калі яго скорасць 300км/г?
* Правяраем адказы суседа.

***Адказы:*** 29, 104, 30кг, 4000м.кв., 270км, 3г.

* Хто рашыў усё правільна – старэйшы эксперт, 1 памылка – эксперт, 2 і больш памылак – назіральнік.

*(Дзеці атрымліваюць адпаведныя таблічкі.)*

ІV. Тэма ўрока

* У наш банк падалі заяву аб крэдыце адразу тры фірмы. Нам трэба сабраць інфармацыю, праверыць, прааналізаваць іх дзейнасць і вынесці рашэнне аб выдачы крэдыта. Для таго, каб працаваць нам было больш зручна і хутка, кожная група экспертаў будзе займацца адной фірмай. Потым усе разам мы параўнаем вынікі.

**Звесткі аб прыбытках фірм за апошнія тры гады**

**1-я фірма: 743922руб., 540074руб., 271239руб.**

**2-я фірма: 251400руб., 497328руб., 806507руб.**

**3-я фірма: 345091руб., 311987руб., 301602руб.**

* Вам трэба падлічыць агульны прыбытак фірмы за тры гады. *(Дзеці лічаць.)*
* Чаму роўны прыбытак кожнай фірмы?
* *Прыбытак 1-ай фірмы –* ***1.555.235*** *рублёў.*
* *Прыбытак 2-ай фірмы таксама –* ***1.555.235*** *рублёў.*
* *Прыбытак 3-яй фірмы –****958.680*** *рублёў.*
* У якой фірмы прыбытак з кожным годам расце? *(У 2-ой фірмы.)*

V. Фізкультхвілінка

VІ. Работа па тэме ўрока (працяг)

* Фірмам пад будаўніцтва былі выдзелены ўчасткі. За гэты час яны паспелі вакол сваіх участкаў паставіць агароджу.
* Першая фірма выбрала участак прамавугольнай формы са старанамі 70м і 50м.

70 м

50 м

* Другая фірма выбрала ўчастак квадратнай формы са стараной 50м.

50 м

* Трэцяя фірма выбрала ўчастак трохвугольнай формы са старанамі 80, 40 і 70м.

80 м

50 м

70 м

* У якой фірмы агароджа самая эканомная? Якая форма ўчастка больш зручная, у другой, або ў трэцяй фірмы?
* А зараз мы прааналізуем расходы фірмы для сваіх супрацоўнікаў. Як вы лічыце, як павінен кіраўнік фірмы адносіцца да сваіх супрацоўнікаў? Чаму?
* І так, усе тры фірмы вырашылі пашыць для сваіх работнікаў спецадзенне: штаны і курткі.
* **1-я фірма патраціла на штаны 100м тканіны, на курткі 200м тканіны.**
* **2-я фірма патраціла на штаны 140м тканіны, на курткі 280м тканіны.**
* **3-я фірма патраціла на штаны 120м тканіны, на курткі 240м тканіны.**
* Па тэхналогіі, ва ўсіх фірмах **на адны штаны трацілі 2м, а на адну куртку 4м тканіны.**
* Колькі касцюмаў пашыла для сваіх работнікаў кожная фірма?
* *1-я фірма пашыла 50 касцюмаў.*
* *2-я фірма пашыла 70 касцюмаў.*
* *3-я фірма пашыла 60 касцюмаў.*
* Якая фірма пашыла для сваіх работнікаў больш касцюмаў?
* Інфармацыя аб планах фірм – гэта камерцыйны сакрэт. Таму фірмы далі яе ў закадзіраваным выглядзе. Нам трэба прааналізаваць правільнасць планаў.

**1-я фірма:**

**3 1 4 2**

**(ххх + ххх ∙ ххх) – ххх : ххх**

**2-я фірма:**

**2 1 4 3**

**(ууу + ууу ∙ ууу) – ууу : ууу**

**3-я фірма:**

**1 2 3 4**

**(zzz + zzz ∙ zzz) – zzz : zzz**

* Ці правільна пастаўлены парадак выканання дзеянняў?

VІІ. Вынік урока

* Якой фірме мы выдзяляем крэдыт? Чаму?

*Дзеці разглядваюць табліцу і робяць вывад.*

|  |  |
| --- | --- |
| 1-я фірма | ++ |
| 2-я фірма | +++++ |
| 3-я фірма | ++ |

* Крэдыт выдаём другой фірме.

VІІІ. Рэфлексія

ІХ. Выстаўленне адзнак

Лiтаратура:

1.Козлова, М.А. Я иду на урок в начальную школу: Математика. Книга 2: Книга для учителя. – М.: Издательство «Первое сентября», 2000.- 256с.:ил.